ไอทุกวัน แต่ไอไม่มากนานๆไอที 1 แต่บ้างครั้งมีเสมหะครับแบบนี้ต้องทานยามัยครับ แล้วอันตรายมัยครับ
สวัสดีครับสาเหตุของอาการไอเรื้อรังมีได้หลากหลายสาเหตุ ดังนี้1.โรควัณโรคปอด(Pulmonary TB) จะมีอาการไอเรื้อรัง มีไข้ เบื่ออาหารน้ำหนักลด อาจมีเสมหะปนเลือด ปนออกมากับการไอได้2.โรคกรดไหลย้อน(GERD) เกิดจากกล้ามเนื้อหูรูดตรงรอยต่อ ระหว่างกระเพาะอาหาร และหลอดอาหาร มีการคลายตัว ทำให้กรดในกระเพาะอาหารไหลย้อนขึ้นไปในหลอดอาหาร บางครั้งจะมีการไหลย้อนไประคายเคือง กล่องเสียง ทางเดินหายใจ เกิดอาการไอได้3.โรคภูมิแพ้อากาศ(Allergic rhinitis) เกิดจากสารก่อภูมิแพ้ ระคายเคืองเยื่อบุจมูก ทำให้เยื่อบุจมูกบวม มีการหลั่งมูก มูกในเยื่อบุโพรงจมูก จะไหลผ่านโพรงจมูกด้านหลัง เกิดเป็นเสมหะ มีอาการระคายคอ ไอได้4.โรคหอบหืิด(Asthma) โรคหอบหืด หากมีการสัมผัสสารกระตุ้น หรืออาการกำเริบ นอกจากจะมีอาการหอบเหนื่อยแล้ว สามารถมีอาการไอมากได้5.โรคมะเร็งปอด(CA lung) มักพบในผู้ที่สูบบุหรี่มาเป็นระยะเวลานาน จะมีอาการเหนื่อยง่าย หายใจไม่อิ่ม ไอมีเสมหะปนเลือดได้โรคต่างๆที่ได้กล่าวมามีสาเหตุแตกต่างกัน และวิธีการรักษาแตกต่างกัน ทั้งนี้การวินิจฉัย จำเป็นต้องอาศัยการซักประวัติ ตรวจร่างกาย และตรวจเอกเรย์ปอด แนะนำให้มารับการตรวจเพิ่มเติมที่โรงพยาบาล เพื่อหาสาเหตุและรักษาอย่างเหมาะสมครับ